स्‍टार होने के बाद भी श्रीदेवी को झाड़ि‍यों के पीछे मजबूरी में करने पड़ते थे कपड़े चेंज...  
श्रीदेवी ने बताया कि वैन‍िटी वैन नहीं होने के चलते थीं मजबूर
टॉयलेट न जाना पड़े, इसलिए पीती थीं कम पानी
7 जुलाई को रिलीज हो रही है श्रीदेवी की फिल्‍म 'मॉम'
श्रीदेवी इन दिनों अपनी आने वाली फिल्‍म 'मॉम' को लेकर चर्चाओं में हैं. बचपन से ही फिल्‍म इंडस्‍ट्री का हिस्‍सा रही श्रीदेवी लंबे समय तक फिल्‍मों में लीडिंग लेडी रही हैं. 'मॉम' श्रीदेवी के लिए इसलिए भी काफी खास हो जाती है कि यह फिल्‍म श्रीदेवी की 300वीं फिल्‍म है. अपने इतने लंबे सफर के बारे में बात करते हुए श्रीदेवी ने कहा कि आज के वक्त में एक्ट्रेस खुशकिस्मत हैं कि उन्हें वेनेटी वैन मिलती है. उन्‍होंने खुलाया किया है कि उनके समय में एक्‍ट्रेसेस को झाड़‍ियों को पीछे कपड़े बदलने पड़ते थे क्‍योंकि उनके समय में वैनिटी वैन जैसी कोई व्यवस्था नहीं होती थी. बीबीसी को दिए अपने इंटरव्‍यू में 'मॉम' एक्ट्रेस श्रीदेवी ने कहा जिसे कि 'आज की जनरेशन को वैनिटी वैन मिलती है. हमारे समय में हमें झाड़ियों के पीछे जाकर कपड़े बदलने पड़ते थे.'
 
 A post shared by @proudsridevians on Jul 2, 2017 at 8:42pm PDT
श्रीदेवी ने बताया, 'मैं एक्ट्रेस के लिए वैनेटी देखकर बहुत खुश होती हूं. हमारे समय में ये नहीं हुआ करती थीं. हमें झाड़ियों के पीछे जा कर कपड़े चेंज करने पड़ते थे. पुराने टाइम में हमें ये सुविधा नहीं मिलती थी. हमें झाड़ियां, पेड़ और तो और फिल्म के सेट के पीछे कपड़े बदलने पड़ते थे. वहां टॉयलेट भी नहीं हुआ करता था. उस वक्त बहुत दिक्कतों का सामना करना पड़ता था. उस दौरान मैं सेट पर पानी कम पिया करती थी, ताकि टॉयलेट की प्रॉब्लम न हो. वहां साफ वॉशरूम भी नहीं हुआ करते थे.' श्रीदेवी ने अपने इस इंटरव्‍यू में कहा है, 'लेकिन अब वक्त बदल चुका है. मैं खुश हूं कि एक्ट्रेस के लिए अब वैनिटी वैन होती हैं.'
 
 A post shared by @proudsridevians on Jun 9, 2017 at 7:30am PDT
यूं तो हमें श्रीदेवी के बारिश वाले गाने काफी पसंद हैं, लेकिन श्रीदेवी को खुद ऐसे गानों के लिए शूटिंग करने में काफी परेशानी होती थी. श्रीदेवी ने कहा, 'मुझे ऐसे बारिश वाले गाने करने बिलकुल पसंद नहीं थे, क्‍योंकि इनके बाद मैं अक्‍सर बीमार हो जाया करती थी.'
 
 A post shared by @proudsridevians on May 27, 2017 at 11:18am PDT
 
 A post shared by @proudsridevians on Jun 6, 2017 at 12:44pm PDT
 श्रीदवे की 'मॉम' जल्‍द ही रिलीज होने वाली है और इस फिल्‍म में उनके साथ नवाजुद्दीन सिद्दीकी और अक्षय खन्‍ना भी अहम भूमिका में नजर आएंगे. 'मॉम' में श्रीदेवी एक मां के किरदार में हैं जो, जो अपनी बेटी के साथ हुई एक घटना के बाद हालातों से लड़ती है. इससे पहले श्रीदेवी 'इंग्लिश विंग्लिश' में नजर आ चुकी हैं और उन्‍हें अपने किरदार के लिए काफी तारीफें मिली हैं. श्रीदेवी की 'मॉम' 7 जुलाई को रिलीज हो रही है.टिप्पणियां
A post shared by @proudsridevians on Jul 2, 2017 at 8:42pm PDT
A post shared by @proudsridevians on Jun 9, 2017 at 7:30am PDT
A post shared by @proudsridevians on May 27, 2017 at 11:18am PDT
A post shared by @proudsridevians on Jun 6, 2017 at 12:44pm PDT